ddrg/super_eurlex huggingface dataset:
—

Odpad, ktorý obsahuje jednu alebo viacero látok klasifikovaných ako látky spôsobujúce chronickú vodnú toxicitu 1, 2, 3 alebo 4 s kódom (kódmi) výstražných upozornení H410, H411, H412 alebo H413 v súlade s nariadením (ES) č. 1272/2008, a súčet koncentrácií všetkých látok klasifikovaných ako látky spôsobujúce chronickú vodnú toxicitu dosahuje alebo prekračuje limitnú hodnotu koncentrácie 25 %. Medzná hodnota 0,1 % sa uplatňuje na látky klasifikované ako H410 a medzná hodnota 1 % sa uplatňuje na látky klasifikované ako H411, H412 alebo H413. [Σ c H410 + Σ c H411 + Σ c H412 + Σ c H413 ≥ 25 %]
b)

Bod 2 sa mení takto: i) v písmene a) bode i) sa do zoznamu „Písomné údaje“ dopĺňa: „HR : Koža;“ ii) v písmene a) bode ii) sa do zoznamu „Písomné údaje“ dopĺňa: „HR : Koža korigiranog lica;“ iii) v písmene b) sa do zoznamu „Písomné údaje“ dopĺňa: „HR : Tekstil;“ iv) v písmene c) sa do zoznamu „Písomné údaje“ dopĺňa: „HR : Drugi materijali;“.
(1)

Smernice Komisie č. 2003/90/ES (3) a 2003/91/ES (4) boli prijaté s cieľom zabezpečiť, aby boli odrody, ktoré členské štáty zaradia do svojich národných katalógov, v súlade s metodikami vydanými Úradom Spoločenstva pre odrody rastlín (Community Plant Variety Office – CPVO), pokiaľ ide o znaky, ktoré sa musia zohľadniť ako minimum pri skúšaní určitých druhov, a minimálne podmienky na skúšanie odrôd, pokiaľ sa takéto metodiky vydali. Na ostatné odrody sa majú podľa uvedených smerníc uplatňovať metodiky Medzinárodnej organizácie na ochranu nových odrôd rastlín (International Union for Protection of New Varieties of Plants – UPOV).
Úradný vestník L 102 , 02/04/1998 S. 0022 - 0022



Nariadenie Komisie (ES) č. 739/98 z 1. apríla 1998, ktorým sa mení a dopĺňa nariadenie (ES) č. 2331/97 o osobitných podmienkach poskytovania vývozných náhrad na určité výrobky z bravčového mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom [1], naposledy zmenené a doplnené nariadením (ES) č. 3290/94 [2], najmä na jeho články 13 (12) a 22, keďže nariadením Komisie (ES) č. 2331/97 [3] sa určujú kvalitatívne kritériá, ktoré majú byť splnené na poskytovanie vývozných náhrad na určité výrobky z bravčového mäsa; keďže nariadením Komisie (EHS) č. 3846/87 zo 17. decembra 1987, ustanovujúcim nomenklatúru poľnohospodárskych produktov na vývozné náhrady [4], naposledy zmeneným a doplneným nariadením (ES) č. 408/98 [5], sa ustanovil zoznam produktov, na ktoré sa poskytujú vývozné náhrady v sektore bravčového mäsa; keďže kódy produktov v prílohe I k nariadeniu (ES) č. 2331/97 sa musia zosúladiť s poslednými zmenami a doplneniami k nariadeniu (EHS) č. 3846/87 uplatniteľnými od 4. marca 1998; keďže opatrenia ustanovené v tomto nariadení sú v súlade so stanoviskom Riadiaceho výboru pre bravčové mäso, PRIJALA TOTO NARIADENIE: Článok 1 Týmto sa v prílohe I k nariadeniu (ES) č. 2331/97 kódy produktov "160100919100" a "160100999100" nahrádzajú "160100919000" a "160100999190". Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 1. apríla 1998 Za Komisiu Franz Fischler člen Komisie [1] Ú. v. ES L 282, 1.11.1975, s. 1. [2] Ú. v. ES L 349, 31.12.1994, s. 105. [3] Ú. v. ES L 323, 26.11.1997, s. 19. [4] Ú. v. ES L 366, 24.12.1987, s. 1. [5] Ú. v. ES L 55, 25.2.1998, s. 1. --------------------------------------------------
Úradný vestník L 268 , 09/10/2001 S. 0049 - 0049



Spoločná pozícia Rady z 8. októbra 2001, ktorou sa mení a dopĺňa spoločná pozícia 96/184/SBZP týkajúca sa vývozov zbraní do bývalej Juhoslávie a spoločná pozícia 98/240/SBZP o obmedzujúcich opatreniach voči Juhoslovanskej zväzovej republike (2001/719/SBZP) RADA EURÓPSKEJ ÚNIE, so zreteľom na Zmluvu o Európskej únii, najmä na jej článok 15, keďže: (1) Rada prijala 26. februára 1996 spoločnú pozíciu 96/184/SBZP týkajúcu sa vývozov zbraní do bývalej Juhoslávie [1], ktorá bola zmenená a doplnená rozhodnutiami 98/498/SBZP [2] a 1999/481/SBZP [3] a spoločnou pozíciou 2000/722/SBZP [4]; (2) Bezpečnostná rada Organizácie Spojených národov prijala 10. septembra 2001 rezolúciu 1367(2001), ktorou sa ukončuje zákaz predaja alebo dodávok zbraní do Juhoslovanskej zväzovej republiky uvalený rezolúciou Bezpečnostnej rady Organizácie Spojených národov 1160(1998). Je preto nutné zmeniť a doplniť spoločnú pozíciu 96/184/SBZP; (3) je zrejmé, že pokiaľ ide o vývozy zbraní do Juhoslovanskej zväzovej republiky, členské štáty budú prísne uplatňovať Kódex Európskej únie pre vývozy zbraní prijatý 8. júna 1998; (4) so zreteľom na pokrok, ktorým Juhoslovanská zväzová republika smeruje k posilňovaniu a demokratizácii svojich politických štruktúr sa zákaz dodávok zariadenia, ktoré by mohlo byť využité na vnútorné potlačovanie či terorizmus do Juhoslovanskej zväzovej republiky stanovený v spoločnej pozícii 98/240/SBZP z 19. marca 1998 o obmedzujúcich opatreniach voči Juhoslovanskej zväzovej republike [5] stáva neopodstatnený; (5) akcia spoločenstva je nevyhnutná na vykonávanie určitých opatrení, PRIJALA TÚTO SPOLOČNÚ POZÍCIU: Článok 1 Spoločná pozícia 96/184/SBZP sa týmto mení a dopĺňa takto: 1. v bode 2i) sa slová "Juhoslovanská zväzová republika" vypúšťajú; 2. bod 2ii) sa nahrádza takto: "ii) Podľa ustanovení rezolúcií Bezpečnostnej rady OSN 1021(1995) a 1244(1999) sa žiadosti o licenciu na vývoz do bývalej Juhoslovanskej republiky Macedónska, Chorvátska a Juhoslovanskej zväzovej republiky posudzujú individuálne z prípadu na prípad. Toto ustanovenie je prijaté na základe zhody členských štátov v striktnom uplatňovaní Kódexu postupov Európskej únie pre vývozy zbraní prijatého 8. júna 1998. Tiež vezmú do úvahy ciele politiky Európskej únie v danom regióne, ktorej najzákladnejšou úlohou je obnovenie pokoja a poriadku a stabilizácia tejto oblasti vrátane potreby kontroly zbraní a zníženia ich počtu na najnižšiu možnú mieru a opatrení k vytváraniu dôvery." Článok 2 Článok 2 spoločnej pozície 98/240/SBZP sa týmto zrušuje. Článok 3 Táto spoločná pozícia nadobúda účinnosť dňom jej prijatia. Článok 4 Táto spoločná pozícia sa uverejní v úradnom vestníku. V Luxemburgu 8. októbra 2001 Za Radu predseda L. Michel [1] Ú. v. ES L 58, 7.3.1996, s. 1. [2] Ú. v. ES L 225, 12.8.1998, s. 1. [3] Ú. v. ES L 188, 21.7.1999, s. 3. [4] Ú. v. ES L 292, 21.11.2000, s. 1. [5] Ú. v. ES L 95, 27.3.1998, s. 1. --------------------------------------------------
Úradný vestník L 157 , 26/06/2003 S. 0068 - 0068



Spoločná stratégia Európskej rady 2003/471/SZBP z 20. júna 2003, ktorou sa mení a dopĺňa spoločná stratégia 1999/414/SZBP o Rusku s cieľom predĺženia jej uplatňovania EURÓPSKA RADA, so zreteľom na Zmluvu o Európskej únii, a najmä na jej článok 13 ods. 2, so zreteľom na odporúčanie Rady, keďže: (1) Spoločná stratégia Európskej únie 1999/414/SZBP zo 4. júna 1999 o Rusku [1] stráca účinnosť 24. júna 2003. (2) Považuje sa za potrebné zmeniť a doplniť túto spoločnú stratégiu s cieľom predĺžiť jej uplatňovanie, PRIJALA TÚTO SPOLOČNÚ STRATÉGIU: Jediný článok V časti IV spoločnej stratégie 1999/414/SZBP sa prvý bod s názvom "TRVANIE" nahrádza takto: "Táto spoločná stratégia sa uplatňuje do 24. júna 2004. Jej uplatňovanie môže predĺžiť, preskúmať a v prípade potreby upraviť Európska rada na odporúčanie Rady." Táto spoločná stratégia sa uverejní v Úradnom vestníku Európskej únie. V Thessalonikách 20. júna 2003 Za Európsku radu predseda C. Simitis [1] Ú. v. ES L 157, 24.6.1999, s. 1. --------------------------------------------------
(2)

Politický a bezpečnostný výbor (ďalej len „PBV“) 25. septembra 2007 odsúhlasil, že misia EUJUST LEX by sa mala predĺžiť o ďalších 18 mesiacov do 30. júna 2009, po ukončení jej existujúceho mandátu 31. decembra 2007. Táto jednotná akcia by mala obsiahnuť prvú fázu tohto predĺženia do 30. apríla 2008.
(2)

Francesc Vendrell informoval generálneho tajomníka/vysokého predstaviteľa, že bude môcť plniť úlohu osobitného zástupcu Európskej únie (OZEÚ) do 30. júna 2008. Jeho mandát OZEÚ by sa mal predĺžiť do tohto dátumu. Rada má v úmysle vymenovať nového OZEÚ na ďalšie obdobie, ktoré potrvá do 28. februára 2009.
—

Po posúdení postoja prijímajúcej krajiny k príslušným zásadám, ktoré ustanovili medzinárodné nástroje v oblasti ľudských práv, členské krajiny: a) zamietnu vývoznú licenciu, ak existuje zjavné riziko, že by sa vojenská technológia a materiál, ktoré sa majú vyviezť, mohli použiť na vnútornú represiu; b) pri vydávaní licencií do štátov, kde príslušné orgány Organizácie Spojených národov, Európskej únie alebo Rady Európy zistili vážne porušovanie ľudských práv, postupujú mimoriadne opatrne a pozorne, od prípadu k prípadu a s prihliadnutím na povahu vojenskej technológie alebo materiálu. Na tieto účely technológia alebo materiál, ktoré by sa mohli použiť na vnútornú represiu, budú zahŕňať okrem iného technológiu alebo materiál, pri ktorých existuje dôkaz, že navrhovaný koncový užívateľ používa túto alebo podobnú technológiu alebo materiál na vnútornú represiu, alebo pri ktorých sa dá predpokladať, že sa zmení ich uvedené konečné použitie alebo koncový užívateľ a že sa použijú na vnútornú represiu. V súlade s článkom 1 tejto spoločnej pozície sa starostlivo zváži povaha technológie alebo materiálu, najmä ak sú určené na účely vnútornej bezpečnosti. Vnútorná represia okrem iného zahŕňa mučenie a iné kruté, neľudské a ponižujúce zaobchádzanie alebo trestanie, hromadné alebo svojvoľné popravy, zmiznutia, svojvoľné zadržania a iné vážne porušovanie ľudských práv a základných slobôd, ktoré sú uvedené v príslušných medzinárodných nástrojoch v oblasti ľudských práv vrátane Všeobecnej deklarácie ľudských práv a Medzinárodného paktu o občianskych a politických právach.
5.

vkladá sa tento článok: „Článok 4a 1. S cieľom predchádzať poskytovaniu finančných služieb alebo prevodu akýchkoľvek finančných alebo iných aktív alebo zdrojov, ktoré by mohli prispieť na programy alebo aktivity KĽDR týkajúce sa jadrových zbraní, balistických striel a iných zbraní hromadného ničenia, na územie členských štátov, cez toto územie, alebo z neho, alebo na štátnych príslušníkov členských štátov alebo subjekty podliehajúce ich právu, alebo osoby alebo finančné inštitúcie patriace do rámca ich právomoci, alebo prostredníctvom nich, členské štáty vykonávajú zvýšené monitorovanie činností finančných inštitúcií v rámci ich právomoci s: a) finančnými subjektmi, ktoré majú sídlo v KĽDR; b) pobočkami a dcérskymi spoločnosťami finančných subjektov so sídlom v KĽDR, ktoré patria do rámca právomoci členských štátov a ktoré sa uvádzajú v prílohe IV; c) pobočkami a dcérskymi spoločnosťami finančných subjektov so sídlom v KĽDR, ktoré nepatria do rámca právomoci členských štátov a ktoré sa uvádzajú v prílohe V, a d) finančnými subjektmi, ktoré nemajú sídlo v KĽDR a nepatria do rámca právomoci členských štátov, ale ktoré kontrolujú osoby a subjekty so sídlom v KĽDR a ktoré sa uvádzajú v prílohe V, s cieľom zabrániť aktivitám, ktoré prispievajú na programy alebo aktivity KĽDR týkajúce sa jadrových zbraní, balistických striel alebo iných zbraní hromadného ničenia. 2. Na uvedené účely sa vyžaduje, aby finančné inštitúcie pri aktivitách s finančnými subjektmi uvedenými v odseku 1: a) nepretržite monitorovali činnosti spojené s vedením účtov, a to aj v rámci svojho programu povinnej starostlivosti vo vzťahu ku klientovi a v rámci povinností týkajúcich sa prania špinavých peňazí a financovania terorizmu; b) vyžadovali vyplnenie všetkých informačných polí v platobných príkazoch, ktoré sa týkajú pôvodcu a príjemcu v rámci predmetnej transakcie, a v prípade neuvedenia týchto informácií odmietli vykonať transakciu; c) uchovávali všetky záznamy o transakciách za obdobie piatich rokov a na požiadanie ich sprístupnili vnútroštátnym orgánom; d) v prípade, že sa domnievajú alebo majú oprávnený dôvod sa domnievať, že finančné prostriedky sa týkajú programov alebo aktivít KĽDR týkajúcich sa jadrových zbraní, balistických striel alebo iných zbraní hromadného ničenia, okamžite nahlásili svoje podozrenie finančnej spravodajskej jednotke (FIU) alebo inému príslušnému orgánu určenému dotknutým členským štátom. FIU alebo podobný príslušný orgán má priamy alebo nepriamy a včasný prístup k finančným a správnym informáciám a informáciám týkajúcim sa presadzovania práva, ktoré sa vyžadujú na riadny výkon jej funkcie, vrátane možnosti analyzovať záznamy o podozrivých transakciách.“;
Úradný vestník C 316 , 27/11/1995 S. 0048 - 0048



Akt Rady z 26. júla 1995, ktorým sa vyhotoví Dohovor o ochrane finančných záujmov Európskych spoločenstiev (95/C 316/03) RADA EURÓPSKEJ ÚNIE, so zreteľom na Zmluvu o Európskej únii, najmä na jej článok K.3 ods. 2, písm. c), keďže s cieľom dosahovania cieľov únie považujú členské štáty boj proti zločinu, ktorý poškodzuje finančné záujmy Európskych spoločenstiev, za vec spoločného záujmu spadajúcu do rámca spolupráce upravenej v hlave IV Základnej zmluvy; keďže s cieľom boja proti takýmto podvodom s nasadením všetkých síl je nevyhnutné vypracovať prvú dohodu, ktorá bude krátko na to doplnená ďalším právnym predpisom takým spôsobom, aby v rámci trestného práva došlo k zvýšeniu účinnosti ochrany finančných záujmov Európskych spoločenstiev; ROZHODLA, že sa týmto vyhotoví dohovor, text ktorého je uvedený v prílohe a ktorý dnes podpísali zástupcovia vlád členských štátov Európskej únie, ODPORÚČA, aby ho členské štáty prijali v súlade s ich ústavnými požiadavkami. V Bruseli 26. júla 1995 Za Radu predseda J. A. Belloch Julbe --------------------------------------------------
Official Journal L 342 , 31/12/1996 P. 0004 - 0004



JEDNOTNÁ AKCIA zo 16. decembra 1996 prijatá Radou na základe článku K.3 Zmluvy o Európskej únii, ktorá rozširuje mandát daný protidrogovej jednotke Europolu (96/748/SVV) RADA EURÓPSKEJ ÚNIE, so zreteľom na Zmluvu o Európskej únii a najmä na jej článok K.3 ods. 2 písm. b), pripomínajúc jednotnú akciu z 10. marca 1995 prijatú Radou na základe článku K.3 Zmluvy o Európskej únii, týkajúcu sa protidrogovej jednotky Europolu (1), ktorá udelila protidrogovej jednotke Europolu mandát na vykonávanie určitých činností zameraných na pomoc členským štátom v boji proti určitým formám medzinárodnej kriminality; pripomínajúc akt Rady z 26. júla 1995 (2), predkladajúci text dohovoru o Europole, ktorý bol podpísaný zástupcami vlád všetkých členských štátov Európskej únie; pripomínajúc, že v deň nadobudnutia účinnosti, po jeho prijatí všetkými členskými štátmi, dohovor udelí Europolu mandát, ktorý bude širší ako terajší mandát protidrogovej jednotky Europolu a ktorý bude zahŕňať aj ďalšie formy medzinárodnej kriminality, vrátane nezákonného obchodovania s ľuďmi; majúc na pamäti želanie vyjadrené Európskym parlamentom v jeho rezolúcii z 19. septembra 1996, v ktorom Európsky parlament zdôraznil význam boja proti nezákonnému obchodovaniu s ľuďmi a tiež tlmočil výzvu, aby sa v tejto veci udelila úloha protidrogovej jednotke Europolu; s vedomím, že závery prijaté Viedenskou konferenciou o nezákonnom obchodovaní so ženami, ktorá bola zvolaná Európskou komisiou a Rakúskou vládou v júni 1996; s vedomím, že závery prijaté Svetovou konferenciou o komerčnom sexuálnom zneužívaní detí, ktorá sa konala v Štokholme v dňoch 26. až 31. augusta 1996; po dohode o rozšírení mandátu protidrogovej jednotky Europolu aj na nezákonné obchodovanie s ľuďmi, PRIJALA TÚTO JEDNOTNÚ AKCIU: Článok 1 Článok 2 ods. 2 jednotnej akcie z 10. marca 1995 sa nahrádza týmto: "2. Jednotka vystupuje ako neoperačný tím pre výmenu a analyzovanie informácií a spravodajstva akonáhle sa týkajú dvoch alebo viacerých členských štátov vzhľadom na: a) nezákonné obchodovanie s drogami, b) nezákonné obchodovanie s rádioaktívnymi a nukleárnymi látkami, c) trestnými činmi týkajúcimi sa tajných prisťahovaleckých sietí, d) nezákonným obchodovaním s ľuďmi, e) nezákonným obchodovaním s vozidlami, ako aj na kriminálne organizácie, ktoré sú zainteresované a spojené s praním špinavých peňazí. Na účely tejto jednotnej akcie, sa nezákonné obchodovanie s ľuďmi definuje v dohovore o Europole." Článok 2 Táto jednotná akcia nadobudne účinnosť v deň jej uverejnenia v úradnom vestníku. V Bruseli 16. decembra 1996 Za Radu predseda M. D. HIGGINS 1 Ú. v. ES L 62, 20.3.1995, s. 1. 2 Ú. v. ES C 316, 27.11.1995, s. 1.
Úradný vestník C 221 , 19/07/1997 S. 0011 - 0011



Akt Rady z 19. júna 1997, ktorým sa vypracúva druhý protokol k Dohovoru o ochrane finančných záujmov Európskych spoločenstiev (97/C 221/02) RADA EURÓPSKEJ ÚNIE, so zreteľom na Zmluvu o Európskej únii, a najmä na jej článok K.3 ods. 2 písm. c), keďže na účely dosiahnutia cieľov Únie členské štáty považujú boj proti zločinu, ktorý poškodzuje finančné záujmy Európskych spoločenstiev, za vec spoločného záujmu spadajúcu do rámca spolupráce upravenej v hlave VI zmluvy, keďže Rada svojím aktom z 26. júla 1995 [1] vypracovala ako prvý Dohovor o ochrane finančných záujmov Európskych spoločenstiev, ktorý je zameraný konkrétnejšie na boj proti podvodom, ktoré poškodzujú tieto záujmy, keďže svojím aktom z 27. septembra 1996 [2] Rada ako druhý krok vypracovala protokol k dohovoru, ktorý je zameraný najmä na činy korupcie, ktoré sa týkajú národných verejných činiteľov a verejných činiteľov Spoločenstva a poškodzujú alebo môžu poškodzovať finančné záujmy Európskych spoločenstiev, keďže dohovor treba ešte doplniť druhým protokolom zameraným najmä na zodpovednosť právnických osôb, konfiškáciu, pranie špinavých peňazí a spoluprácu medzi členskými štátmi a Komisiou a cieľom chrániť finančné záujmy Európskych spoločenstiev a osobné údaje s tým spojené; ROZHODLA, že týmto je druhý protokol, ktorého znenie je uvedené v prílohe a ktorý dnes podpísali zástupcovia vlád členských štátov Únie, vypracovaný, ODPORÚČA, aby bol prijatý členskými štátmi v súlade s ich príslušnými ústavnými požiadavkami. V Luxemburgu 19. júna 1997 Za Radu predsedníčka M. De Boer [1] Ú. v. ES C 316, 27.11.1995, s. 48. [2] Ú. v. ES C 313, 23.10.1996, s. 1. --------------------------------------------------
Úradný vestník 002 , 06/01/2004 S. 0001 - 0002



Akt Rady z 27. novembra 2003, ktorým sa na základe článku 43 ods. 1 Dohovoru o zriadení Európskeho policajného úradu (Dohovor o Europole) vypracúva protokol o zmene a doplnení uvedeného dohovoru (2004/C 2/01) RADA EURÓPSKEJ ÚNIE, so zreteľom na Dohovor o zriadení Európskeho policajného úradu (Dohovor o Europole) [1], a najmä na jeho článok 43 ods. 1, so zreteľom na podnet Dánskeho kráľovstva [2], so zreteľom na stanovisko Európskeho parlamentu [3], so zreteľom na stanovisko správnej rady Europolu [4], keďže: (1) Podľa článku 30 ods. 2 Zmluvy o Európskej únii má Rada do piatich rokov od nadobudnutia platnosti Amsterdamskej zmluvy 1. mája 1999 podporovať spoluprácu v mnohých rôznych oblastiach okrem iného prostredníctvom Europolu. (2) Európska Rada na svojom zasadnutí v Tampere v októbri 1999 uviedla, že Europol zohráva kľúčovú úlohu v rámci spolupráce orgánov členských štátov pri vyšetrovaní cezhraničnej kriminality prostredníctvom predchádzania kriminalite, analýz a vyšetrovania trestných činov na úrovni Spoločenstva. V tejto súvislosti Európska rada vyzvala Radu, aby poskytla Europolu potrebnú podporu, ROZHODLA vypracovať pripojený protokol, ktorým sa mení a dopĺňa Dohovor o zriadení Európskeho policajného úradu (Dohovor o Europole), podpísaný dnes zástupcami vlád členských štátov, a ODPORÚČA členským štátom, aby ho prijali v súlade so svojimi príslušnými ústavnými požiadavkami. V Bruseli 27. novembra 2003 Za Radu predseda R. Castelli [1] Ú. v. ES C 316, 27.11.1995, s. 2. [2] Ú. v. ES C 172, 18.7.2002, s. 15. [3] Stanovisko z 9. apríla 2003 (zatiaľ neuverejnené v úradnom vestníku). [4] Stanovisko z 31. októbra 2002; dodatočné stanovisko doručené 24. júna 2003. -------------------------------------------------- VYHLÁSENIE RADY Rada vyjadruje svoj súhlas s tým, že poverenie Europolu zaoberať sa "podvodom" ako jednou z foriem trestnej činnosti uvedenej v prílohe k Dohovoru o Europole znamená v rozsahu, v akom sa to týka daňových podvodov a colných podvodov, právomoc Europolu len v oblasti zlepšenia efektívnosti a spolupráce príslušných orgánov členských štátov, ktoré sú zodpovedné za fungovanie donucovacieho systému trestného práva a nevzťahuje sa na orgány týchto členských štátov zodpovedné za zabezpečenie vyberania daní a ciel. --------------------------------------------------
a)

výkon príkazu na konfiškáciu by bol v rozpore so zásadou ne bis in idem;
(3)

Bod 3.3.2. Haagskeho programu stanovuje, že aproximácia hmotného trestného práva slúži na účely uľahčenia vzájomného uznávania rozsudkov a súdnych rozhodnutí a policajnej a justičnej spolupráce v trestných veciach a týka sa oblastí obzvlášť závažnej trestnej činnosti, ktorá má cezhraničné rozmery, a že by sa mali uprednostniť oblasti trestnej činnosti, ktoré sa konkrétne uvádzajú v zmluvách. Definície trestných činov, ktoré súvisia s účasťou v zločineckej organizácii, by sa preto mali vo všetkých členských štátoch aproximovať. Toto rámcové rozhodnutie by teda malo zahŕňať trestné činy, ktoré zvyčajne páchajú zločinecké organizácie. Malo by okrem toho stanoviť tresty, ktoré by zodpovedali závažnosti týchto trestných činov, voči fyzickým a právnickým osobám, ktoré ich spáchali alebo sú za ne zodpovedné.
(8)

Právo na spravodlivé súdne konanie obvinenej osoby je zaručené Dohovorom o ochrane ľudských práv a základných slobôd, ako ho vykladá Európsky súd pre ľudské práva. Toto právo zahŕňa právo dotknutej osoby byť osobne prítomná na konaní. Aby mohla toto právo uplatniť, musí dotknutá osoba o stanovenom termíne konania vedieť. Podľa tohto rámcového rozhodnutia by vedomosť dotknutej osoby o konaní mal každý členský štát zabezpečiť v súlade so svojím vnútroštátnym právom, pričom sa predpokladá, že to musí byť v súlade s požiadavkami tohto dohovoru. V súlade s judikatúrou Európskeho súdu pre ľudské práva by sa pri zvažovaní, či je spôsob poskytnutia informácie postačujúci na to, aby sa zabezpečila vedomosť dotknutej osoby o konaní, mohla prípadne venovať osobitná pozornosť aj snahe dotknutej osoby získať informáciu, ktorá jej bola určená.